ТЕХНИКАЛЫҚ СИПАТТАМА
Спорт саласындағы басшыларға арналған көшбасшылық, институционалдық басқару, спорт дипломатиясы және таза спорт бойынша қарқынды білім беру бағдарламасы
1. Қызметтің атауы
Көшбасшылық, институционалдық басқару, спорт дипломатиясы және таза спорт салаларындағы басшыларға арналған қарқынды білім беру бағдарламасын ұйымдастыру және өткізу жөніндегі қызметтер.
2. Қызметтің мақсаты
Қатысушылардың стратегиялық және институционалдық басқару, көшбасшылық, адал басқару, тәуекелдер мен өзгерістерді басқару, дағдарыстық жағдайларды басқару, халықаралық қатынастар, спорт дипломатиясы және келіссөздер жүргізу салаларындағы практикалық құзыреттерін дамыту.
3. Мақсатты аудитория және қатысушылар саны
Спорт ұйымдарының, мемлекеттік органдардың, білім беру ұйымдарының және спорт саласындағы өзге де құрылымдардың басшылары мен мамандары. Қатысушылардың түпкілікті тізімін Тапсырыс беруші алғашқы сессия басталғанға дейін кемінде 1 (бір) жұмыс күні бұрын ұсынады.
4. Өткізу форматы, орны және мерзімі
Бағдарлама қатысушылардың өзіндік жұмысын қамтитын күндізгі форматта өткізіледі.
Өткізу орны – Тапсырыс берушімен алдын ала келісілген, Жеткізушінің базасында орналасқан оқу алаңы.
Бағдарламаның күндізгі бөлігі –  6 оқу күні, яғни әрқайсысы 3 күннен тұратын екі сессия форматында өткізіледі.
Қатысушылардың өзіндік және жобалық жұмыстары күндізгі сессияларға дейін, сессиялар арасында және олар аяқталғаннан кейін күнтізбелік жоспарға сәйкес белгіленген мерзімдерде орындалады.
Бағдарламаның жалпы көлемі 180 академиялық сағат.
Нақты өткізу күндері шартта және күнтізбелік жоспарда айқындалады.
Жеткізуші қатысушылардың санына сәйкес келетін оқу кабинетін, жұмыс орындарын, компьютерді, проекторды немесе экранды, ғаламтор желісіне қолжетімділікті, флипчартты және топтық жұмыс жүргізуге арналған кеңістікті ұсынады.
Оқу бөлмесі қауіпсіздік талаптары мен санитариялық нормаларға сәйкес келуге, сондай-ақ практикалық сабақтар мен симуляциялық жаттығуларды өткізуге мүмкіндік беруі тиіс.
5. Бағдарламаның көлемі
	Оқу жұмысының түрі
	Сағат саны

	Аудиториялық жұмыс
	42 академиялық сағат

	Өзіндік жұмыс
	138 академиялық сағат

	Жалпы көлемі
	180 академиялық сағат

	Оқу жүктемесі
	6 ECTS


Бір академиялық сағат 50 минутты құрайды. Үзілістер оқу жүктемесіне қосылмайды. Бір академиялық кредит 30 академиялық сағатқа тең.
6. Бағдарлама мазмұны
	№
	Тақырыптық бағыт
	Аудиториялық сағат
	Өзіндік жұмыс
	Барлығы

	1
	Спорт саласындағы стратегиялық және институционалдық басқару
	8
	22
	30

	2
	Адал басқару қағидаттары, таза спорт, нормативтік талаптарды сақтау және ықтимал қауіптерді бағалау мен басқару
	8
	22
	30

	3
	Институционалдық өзгерістер, қаржыландыру және мүдделі тараптармен өзара қарым-қатынас
	8
	24
	32

	4
	Дағдарыстық басқару және стратегиялық коммуникациялар
	8
	22
	30

	5
	Халықаралық спорттық басқару, дипломатия және келіссөздер
	6
	20
	26

	6
	Этикалық көшбасшылық, басқарушылық құзыреттерді дамыту және қорытынды жұмыс
	4
	28
	32

	
	БАРЛЫҒЫ
	42
	138
	180


Сабақтардың нақты тақырыптары, олардың реттілігі және тақырыптық бағыттардың бөлінуі Жеткізуші тарапынан жұмыс бағдарламасында айқындалады және Тапсырыс берушімен келісіледі. Жұмыс бағдарламасы белгіленген оқыту нәтижелеріне қол жеткізуді қамтамасыз етуі тиіс және аудиториялық және өзіндік жұмыстың жалпы көлемін азайтуға болмайды.
7. Оқыту әдістері
Бағдарламада: сарапшылардың баяндамалары, талқылаулар, кейстерді талдау, практикалық тапсырмалар, топтық жұмыс, жобалық сессия, келіссөздер жаттығулары, дағдарыстық симуляция, жеке жұмыс және қорытынды бағалау қамтылады. Аудиториялық уақыттың кемінде 40 пайызы практикалық әдістерге арналған.
8. Жеткізушіге қойылатын талаптар
Жеткізуші тіркелген заңды тұлға болуы және Қазақстан Республикасының заңнамасына сәйкес білім беру қызметтерін көрсетуге құқығы болуы тиіс. Егер Жеткізуші жүзеге асыратын білім беру қызметінің түрі лицензиялауға жататын болса, тиісті лицензияның бар-жоғы және жарамдылығы мемлекеттік ақпараттық жүйе арқылы тексеріледі не Қазақстан Республикасының мемлекеттік сатып алу туралы заңнамасында белгіленген тәртіппен расталады.
Білім беру бағдарламасы, оқу жоспары, бағалау тәртібі және қорытынды құжаттың нысаны оқыту басталғанға дейін Жеткізушінің ішкі құжаттарына сәйкес бекітілуі тиіс.
Егер Жеткізуші академиялық кредиттерді көрсетуді немесе оқыту нәтижелерін жоғары және жоғары оқу орнынан кейінгі білім беру жүйесінде кейіннен тануды көздесе, ол тиісті салада қолданыстағы мемлекеттік лицензияға ие болуы және оқыту нәтижелерін тану бойынша заңнамада белгіленген тәртіпті сақтауы тиіс.
9. Сарапшыларға қойылатын талаптар
Жеткізуші расталған халықаралық деңгейдегі тәжірибесі бар кемінде 4 сарапшының қатысуын қамтамасыз етеді. Халықаралық тәжірибе деп халықаралық спорт ұйымында, халықаралық федерацияда, шетелдік ұйымда жұмыс істеу не кемінде екі мемлекеттің ұйымдарымен халықаралық жобаларға қатысу танылады.
1. әрбір сарапшы кемінде 4 аудиториялық академиялық сағатқа қатысады;
1. төрт сарапшының жиынтық қатысу көлемі кемінде 24 аудиториялық академиялық сағатты құрайды;
1. сарапшылар тобы спорттық басқару, таза спорт және допингке қарсы реттеуді, integrity және compliance мәселелерін, мемлекеттік басқаруды немесе институционалдық реформаларды, дипломатия мен келіссөздерді, дағдарыстық басқаруды, коммуникациялар мен көшбасшылықты қамтуы тиіс;
1. бағдарлама басталғанға дейін Жеткізуші сарапшылардың түйіндемелерін, білімі мен тәжірибесі туралы мәліметтерді, оқу сабақтарының бөлінуін және қатысуын растайтын құжаттарды ұсынады;
1. сарапшыны алмастыруға салыстырмалы тәжірибесі бар маманмен Тапсырыс берушінің келісімі бойынша рұқсат етіледі.
10. Өткізу тілі
Бағдарламаның негізгі тілі — ағылшын тілі. Оқу материалдары ағылшын тілінде ұсынылады. Ұйымдастыру құжаттары мен бағалау нысандары орыс тілінде ұсынылады. Жазбаша тапсырмалар ағылшын немесе орыс тілінде орындалуы мүмкін. Ауызша аударма сатып алу нысанына кірмейді.
11. Өзіндік және практикалық жұмыс
Өзіндік жұмыс материалдарды меңгеру, пікірталастарға дайындық, кейстерді талдау, тапсырмаларды орындау, дағдарыстық симуляцияға дайындық және жеке жол картасын әзірлеуді қамтуы тиіс.
Дағдарыстық симуляция кіріспе жағдай, уақыт шектеуі, рөлдерді бөлу, тәуекелдерді талдау, мүдделі тараптармен өзара ара-қатынас, шешімдер қабылдау мен таныстыруды және кейінгі талдауды қамтуы тиіс.
12. Бағалау
	Бағалау түрі
	Пайыздық үлесі

	Практикалық тапсырмалар мен кейстерді талдау
	30%

	Практикалық сессиялар мен дағдарыстық симуляцияға қатысу
	30%

	Жеке жол картасы және оны қорғау
	40%

	БАРЛЫҒЫ
	100%


13. Қорытынды құжат
Бағдарламаны сәтті аяқтаған қатысушыға қосымшасы бар формалды емес білім беру бағдарламасын аяқтағаны туралы сертификат беріледі. Сертификатта қатысушының Т.А.Ә., бағдарлама мен ұйымның атауы, оқу кезеңі, 180 академиялық сағат көлемі және тіркеу нөмірі көрсетіледі. Қосымшада модульдер, сағаттар және/немесе кредиттер мен бағалау нәтижелері көрсетіледі.
Сертификат жоғары немесе жоғары оқу орнынан кейінгі білім туралы дипломға теңестірілмейді, MBA дәрежесін бермейді және академиялық кредиттерді автоматты түрде қайта есептеуге кепілдік бермейді.
14. Жеткізушінің міндеттері
1. жұмыс бағдарламасын, кестені және күнтізбелік жоспарды әзірлеу және келісу;
1. кемінде 4 сарапшының қатысуын қамтамасыз ету;
1. оқу материалдарын, кейстерді, тапсырмаларды және симуляция сценарийлерін дайындау;
1. жұмыс бағдарламасында көзделген барлық сабақтарды өткізу және белгіленген оқыту көлемін қамтамасыз ету;
1. қатысушылардың келуін, өзіндік жұмысын және бағалау нәтижелерін есепке алуды ұйымдастыру;
1. жеке жол карталарын дайындауға әдістемелік сүйемелдеуді қамтамасыз ету;
1. қосымшалары бар сертификаттар беру;
1. қорытынды есеп пен растайтын құжаттарды ұсыну.
15. Тараптардың шығындары
Қызмет осы техникалық ерекшеліктің талаптары орындалғаннан, құжаттардың толық топтамасы ұсынылғаннан және көрсетілген қызметтер актісіне қол қойылғаннан кейін көрсетілген болып есептеледі. Анықталған ескертулер Жеткізуші тарапынан 5 (бес) жұмыс күні ішінде жойылуы тиіс.
18. Өзге де талаптар
Әлеуетті жеткізуші Қазақстан Республикасының мемлекеттік сатып алу, білім беру, дербес деректер, авторлық құқық, еңбекті қорғау, санитарлық және өрт қауіпсіздігі саласындағы заңнамасының талаптарын сақтауы тиіс.
Таза спорт бойынша бағдарлама өткізілетін күнге өзекті болатын Дүниежүзілік допингке қарсы кодекстің, Білім беру жөніндегі халықаралық стандарттың және WADA Тыйым салынған тізімінің редакцияларын ескеруі тиіс.
